ফাহমিদুল ইসলাম

ফাহামিদুল ইসলাম (জন্ম: ৩০ জুন ২০০৬, ফেনী, বাংলাদেশ) একজন বাংলাদেশি বংশোদ্ভূত ইতালীয় পেশাদার ফুটবলার, যিনি ইতালির সিরিয়ে ডি লিগের ক্লাব ওলবিয়া কালসিও-এর হয়ে লেফট ব্যাক এবং উইং ব্যাক পজিশনে খেলেন। ৪ জুন ২০২৫ বাংলাদেশ জাতীয় ফুটবল দলের হয়ে ভুটানের বিপক্ষে তার অভিষেক হয়।

 ক্যারিয়ার 
ফাহমিদুল ইসলাম বাংলাদেশে জন্মগ্রহণ করলেও শৈশবে ইতালিতে অভিবাসিত হন এবং সেখানেই বেড়ে ওঠেন। তিনি ইতালির নাগরিকত্ব গ্রহণ করেন এবং পেশাদার ফুটবল ক্যারিয়ার শুরু করেন ওলবিয়া ক্যালসিও ১৯০৫ ক্লাবে। ইউরোপের লিগে সিনিয়র দলের হয়ে খেলার অভিজ্ঞতার জন্য তিনি বাংলাদেশের কোচ হ্যাভিয়ের কাবরেরা নজরে আসেন। ২০২৫ সালের এএফসি এশিয়ান কাপ বাছাইপর্বের জন্য ঘোষিত ৩৮ সদস্যের প্রাথমিক স্কোয়াডে ফাহমিদুলকে অন্তর্ভুক্ত করা হয়। 

 আন্তর্জাতিক ক্যারিয়ার 
২০২৫ সালে, ফাহমিদুল ইসলামকে ভারতের বিপক্ষে ২০২৭ এএফসি এশিয়ান কাপ বাছাই পর্বের খেলার জন্য বাংলাদেশ জাতীয় দলের প্রাথমিক স্কোয়াডে ডাক দেওয়া হয়। তিনি ১১ মার্চ ২০২৫ তারিখে সৌদি আরবের তায়েফ শহরে অনুশীলনের জন্য পৌঁছান এবং পরদিন দলের সঙ্গে অনুশীলন শুরু করেন। তবে, তিনি চূড়ান্ত ২৪ সদস্যের স্কোয়াডে সুযোগ পাননি এবং ইতালিতে ফিরে যান। 

এরপর ভুটানের বিপক্ষে ৪ জুন ২০২৫ এ তার বাংলাদেশের জাতীয় ফুটবল দলে তার অভিষেক হয়।

 পরিসংখ্যান 
 ক্লাব পর্যায়ে পরিসংখ্যান 
পরিসংখ্যান হালনাগাদ: ১০ জুন ২০২৫ পর্যন্ত।

 মৌসুম  ক্লাব  লিগ (ডিভিশন)  ম্যাচ  গোল  জাতীয় কাপ  ম্যাচ  গোল  সর্বমোট ম্যাচ  সর্বমোট গোল ২০২৪ (আগস্ট–অক্টোবর)  লিগর্না  সিরি ডি  ৬  ০  কোপা ইতালিয়া সিরি ডি  ০  ০  ৬  ০ ২০২৪ (অক্টোবর–ফেব্রুয়ারি)  লিভোর্নো  সিরি ডি  ২  ০  কোপা ইতালিয়া সিরি ডি  ০  ০  ২  ০ ২০২৫ (ফেব্রুয়ারি–জুন)  ওলবিয়া সিরি ডি  ৪  ০  কোপা ইতালিয়া সিরি ডি  –  –  ৪  ০ মোট  –  ১২  ০  –  ০  ০  ১২  ০

 জাতীয় দলের পরিসংখ্যান 
পরিসংখ্যান হালনাগাদ: ১০ জুন ২০২৫ পর্যন্ত।

 তারিখ  ভেন্যু  প্রতিপক্ষ  ফলাফল  প্রতিযোগিতা  মন্তব্য ৪ জুন ২০২৫  জাতীয় স্টেডিয়াম, ঢাকা 🇧🇹 ভুটান  ২–০  প্রীতি ম্যাচ ৬০ মিনিটে বদলি হয়ে মাঠ ছেড়েছেন ১০ জুন ২০২৫  জাতীয় স্টেডিয়াম, ঢাকা 🇸🇬 সিঙ্গাপুর  ১–২  ২০২৭ এএফসি এশিয়ান কাপ বাছাই ৫৯ মিনিটে বদলি হয়ে মাঠ ছেড়েছেন সর্বমোট ২ ম্যাচ ০ গোল 

 ব্যক্তিগত জীবন 
ফাহমিদুল ফেনী জেলায় জন্মগ্রহণ করেন এবং শৈশবে তার পরিবার ইতালিতে অভিবাসিত হয়। তিনি ইতালিতে বেড়ে উঠলেও বাংলাদেশি সংস্কৃতির সাথে যুক্ত রয়েছেন।

 সূত্র 
 ফাহমিদুল ইসলামকে বাংলাদেশ দলে অন্তর্ভুক্তি – চ্যানেল আই
 বাংলাদেশের ফুটবল দলে ফাহমিদুল – যুগান্তর
 ইউটিউবে ফাহমিদুল ইসলাম সম্পর্কিত ভিডিও
 ইতালিতে খেলা বাংলাদেশি ফুটবলার ফাহমিদুল – সময় নিউজ
 কালের কণ্ঠে ফাহমিদুল ইসলাম – কালের কণ্ঠ
 ইতালি প্রবাসী ফাহমিদুলকে দলে নেওয়ার কারণ – ঢাকা টুডে

 বহিঃসংযোগ 
 ফাহমিদুল ইসলাম – ট্রান্সফারমার্ক্ট প্রোফাইল
 ইউরোপীয় ফুটবল অ্যাসোসিয়েশনের প্রোফাইল
 ফাহমিদুল ইসলাম – ইনস্টাগ্রাম প্রফাইল 
 ফাহমিদুল ইসলাম – ফেসবুক পেজ 

বিষয়শ্রেণী:২০০৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফেনী জেলার ব্যক্তি
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:আসোচাৎসিওনে কালচো লিভোরনো কালচোর খেলোয়াড়
বিষয়শ্রেণী:ইতালীয় পুরুষ ফুটবলার
বিষয়শ্রেণী:বাংলাদেশী প্রবাসী পুরুষ ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার